Diari Oficial de la Generalitat Valenciana


Sumari del DOGV 10397, del 05-12-2024 (2024/12181)

ANUNCI pel qual se sotmeten a nova informació pública les sol·licituds d’autorització administrativa prèvia i autorització administrativa de construcció, ocupació de vies pecuàries, i la declaració d’utilitat pública, en concret, corresponents a una central fotovoltaica denominada PSF el Lobato, i la seua infraestructura d’evacuació, amb potència instal·lada de 19.785 kW, que se situarà en el terme municipal de Monforte del Cid. Expedient ATALFE/2020/139.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10433

Data del DOGV
:   05-12-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/12797

CVE
:   QKCJ-Z-1308-19088

Data del document
:   06-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes que preveuen:

– El Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica;

– la Llei 24/2013, de 26 de desembre, del sector elèctric;

– la Llei 21/2013, de 9 de desembre, d’avaluació ambiental, i el Decret 162/1990, de 15 d’octubre, pel qual s’aprova el Reglament per a l’execució de la Llei 2/1989, de 3 de març, d’impacte ambiental;

– la Llei 3/2014, d’11 de juliol, de vies pecuàries de la Comunitat Valenciana;

– la Llei 43/2003, de 21 de novembre, de forests;

– la Llei 14/2003, de 10 d’abril, de patrimoni de la Generalitat, respecte de la utilització i l’aprofitament dels béns de domini públic;

– la Llei 39/2015, d’1 d’octubre, del procediment administratiu comú de les administracions públiques,

se sotmeten a nova informació pública les sol·licituds d’autorització administrativa prèvia i d’autorització administrativa de construcció, ocupació de vies pecuàries, i la declaració d’utilitat pública, en concret, de la instal·lació elèctrica que s’indica:

Peticionari: Punta Gadea Solar 5, SL, amb CIF D25630003 i domicili social en l’av. de la Transición Española, 32, ed. A, planta 3, 28871 Madrid.

Tipus de central elèctrica: central fotovoltaica denominada «PSF EL LOBATO», amb potència màxima total dels mòduls fotovoltaics: 24.480,68 kW; potència nominal de l’inversor: 19.785 kW, i capacitat d’accés concedida: 18.200 kW.

Emplaçament: terme municipal de Monforte del Cid (Alacant).

Planta generadora: parcel·les 95 i 106 del polígon 7; parcel·la 12 del polígon 9.

Emplaçament de la infraestructura d’evacuació: parcel·les 95 i 9001 del polígon 7; parcel·les 9002, 9031, 9016 i 86 del polígon 5; parcel·les 9001, 59 i 9009 del polígon 3; parcel·les 9001, 117, 9007, 9013, 184, 137, 194, 156, 184 i 186 del polígon 2 del terme municipal de Monforte del Cid.

L’expedient, inicialment, es va sotmetre al tràmit d’informació pública i consultes corresponents per un termini de trenta (30) dies, d’acord amb les previsions dels articles 23 i 24 del Decret llei 14/2020, de 7 d’agost, del Consell de la Generalitat. A este efecte, es va publicar un anunci en el *Diari Oficial de la Generalitat Valenciana*  de data 16 de gener de 2023 i en el *Butlletí Oficial de la Província d’Alacant*  de data 3 de gener de 2023. A causa de les modificacions substancials produïdes en la infraestructura d’evacuació per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica, s’efectua esta nova informació pública de la instal·lació modificada.

La infraestructura d’evacuació es compartix amb la planta solar fotovoltaica PSF El Lobo. La informació pública d’esta instal·lació, amb número d’expedient ATALFE/2021/36, que inclou la línia d’evacuació compartida, es va fer en el Butlletí Oficial de la Província d’Alacant en data 6 de novembre de 2024.

Òrgan competent per a autoritzar la instal·lació: Direcció General d’Energia i Mines de la Conselleria d’Innovació, Indústria, Comerç i Turisme.

Documents sotmesos a informació pública:

– Projecte d’execució de la planta solar fotovoltaica «El Lobato» – 24,48 MWp, Monforte del Cid

– Projecte modificat de l’LA/SMT a 30 kV per a l’evacuació de la planta solar

– Fotovoltaica de 24,48 MWp «El Lobato»

– Estudi d’integració paisatgística

– Memòria justificativa del compliment dels criteris del Decret llei 14/2020

– Estudi d’impacte ambiental

– plec de prevenció de riscos forestals

– Pla de desmantellament i restitució del terreny i l’entorn afectats

– Estudi hidrològic

– Documentació per a l’ocupació de vies pecuàries

– Separates dirigides a:

•  Ajuntament de Monforte del Cid

•  Ministeri de Defensa. Direcció General d’Infraestructures

•  Conselleria de Medi Ambient, Infraestructures i Territori Direcció General d’Infraestructures i Projectes Urbans

•  Conselleria de Medi Ambient, Infraestructures i Territori Direcció General de Medi Natural i Animal Forests i Vies Pecuàries

•  Conselleria d’Agricultura, Aigua, Ramaderia i Pesca Direcció General de l’Aigua

•  Diputació d’Alacant Àrea de Carreteres

•  Confederació Hidrogràfica del Xúquer

•  Administrador d’Infraestructures Ferroviàries

•  i-DE Redes Elécricas Inteligentes, SAU

•  Telefónica de España, SAU

•  Sociedad Canal de la Huerta de Alicante, SA

•  Nedgia, SA

•  Aguas Municipalizadas de Alicante, EM

– Llista de béns i drets afectats

– Memòria justificativa de la declaració d’utilitat pública

Pressupost: 9.717.435,93 €

Característiques principals:

Instal·lació fotovoltaica de 24.480,68 kW de potència en mòduls fotovoltaics situada en el municipi de Monforte del Cid, província d’Alacant, la qual ocupa una superfície tancada de 29,51 hectàrees. Els mòduls generen corrent continu que es transforma a corrent altern i eleva a 30 kV, i que s’evacua mitjançant circuits soterrats fins a la subestació EL LOBO 30/66 kV, de la qual ix la línia d’evacuació a 66 kV fins a una posició nova de 66 kV en la subestació «ST PETRER».

– Central fotovoltaica de 35.224 mòduls fotovoltaics de 695 W cada un, connectats en 1.258 sèries de 28 mòduls, sobre estructura metàl·lica fixa.

– Tensió de la central de 0,8/30 kV.

– Potència nominal de l’inversor: 19.785 kW, 58 inversors de 330 kW i 3 inversors de 215 kW; es limitaran amb PPC perquè no se supere la capacitat d’accés concedida.

– Potència màxima total dels mòduls fotovoltaics (pic): 24.480,68 kWp (en condicions estàndard).

– Capacitat d’accés concedida: 18.200 kW.

– Potència que consta en la garantia econòmica: 20.000 kW

Finalitat: generació d’energia elèctrica mitjançant una instal·lació solar fotovoltaica, així

com la seua evacuació a la xarxa de distribució d’energia elèctrica.

Les vies pecuàries sobre les quals se sol·licita la concessió demanial d’ocupació són les següents:

– Assagador de la Loma

– Vereda de los Frailes

– Assagador de la carretera de Novelda a Agost

La documentació s’exposarà per a consulta pública en l’adreça electrònica següent: <https://cindi.gva.es/es/web/energia/alacant>, en castellà, i <https://cindi.gva.es/va/web/energia/alacant>, en valencià, en l’apartat «Informació pública», disponibles l’endemà de la publicació.

La qual cosa es fa pública per al coneixement general i perquè totes les persones físiques o jurídiques que es consideren afectades en els seus drets puguen examinar la documentació detallada en la pàgina web indicada <https://cindi.gva.es/va/web/energia/alacant>, així com dirigir al servici territorial mencionat les al·legacions que es consideren oportunes en el termini de trenta (30) dies hàbils comptats a partir de l’endemà de la publicació d’este anunci, les quals es podran presentar per via telemàtica mitjançant la seu electrònica de la Generalitat amb l’enllaç <https://www.gva.es/va/inicio/procedimientos?id_proc=15673&version=amp>, o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, que interposen els recursos procedents contra la resolució definitiva del procediment.

  

Alacant, 6 de novembre de 2024

Sara Blanes Bas

Cap del Servici Territorial d'Indústria, Energia i Mines d'Alacant

Esta disposició conté annexos. Consulteu-ne la versió en PDF.